NV วิ่งต่อ 9% เก็งรายได้ปีนี้ทะลุ 2 พันล้าน หลังรุกออกสินค้าดันยอดขาย
NV บวกต่อ 9% จับตารายได้ปีนี้ แตะ 2.2 พันล้าน หลังรุกออกสินค้ากว่า 10 รายการ และผนึกพันธมิตรใหม่แตกไลน์สินค้า
NV บวกต่อ 9% จับตารายได้ปีนี้ แตะ 2.2 พันล้าน หลังรุกออกสินค้ากว่า 10 รายการ และผนึกพันธมิตรใหม่แตกไลน์สินค้า
2 ก.ย. 2565

ผู้สื่อข่าวรายงานว่า วันนี้ (2 ก.ย.65) ราคาหุ้น บริษัท โนวา ออร์แกนิค จำกัด (มหาชน) หรือ NV ณ เวลา 10:11 น. อยู่ที่ระดับ 3.60 บาท บวก 0.30 บาท หรือ 9.09% สูงสุดที่ระดับ 3.64 บาท ต่ำสุดที่ระดับ 3.30 บาท ด้วยมูลค่าการซื้อขาย 60.34 ล้านบาท

นายนวพล จันทร์จุฑามาศ ประธานเจ้าหน้าที่บริหารผู้บริหาร NV เปิดเผยว่า บริษัทได้จับมือพันธมิตรรายใหม่ “ผู้ผลิต-จำหน่ายยาและอาหารเสริมครบวงจร” ส่งท้ายไตรมาส 3/65 เพื่อลุยแคมเปญสร้างแบรนด์และทำแผนการตลาดให้พาร์ทเนอร์ใหม่ผ่านทุกแพลตฟอร์ม ทั้งนี้บริษัทเตรียมผลิตสินค้าใหม่ภายใต้แบรนด์ของ NV อย่างต่อเนื่อง หวังดันผลงานให้โตแบบก้าวกระโดด
อย่างไรก็ดีบริษัทได้เตรียมออกผลิตภัณฑ์ใหม่ในหลากหลายกลุ่มกว่า 10 รายการ เพื่อกระตุ้นยอดขายเพิ่มเติม พร้อมมุ่งเน้นทำการตลาดผลิตภัณฑ์ที่ได้เปิดตัวไปในช่วงครึ่งปีแรกอย่างต่อเนื่อง ทั้งนี้บริษัทคาดรายได้ปีนี้จะทำได้ตามเป้าหมาย 2,200 ล้านบาท